जब Covid Vaccine लगाने वाली टीम को देखकर नदी में कूद गए गांव वाले...
रामनगर के उपजिलाधिकारी राजीव कुमार शुक्ला ने बताया कि तराई इलाके में बसे सिसौडा गांव में शनिवार को स्वास्थ्य विभाग की एक टीम कोविड-19 का टीका लगाने के लिए गई थी। टीम को देखकर बड़ी संख्या में ग्रामीण सरयू नदी में कूद गए।
बाराबंकी. पूरे देश में इस वक्त कोरोना संक्रमण के खिलाफ वैक्सीनेशन प्रोग्राम चल रहा है लेकिन अभी भी कुछ लोगों के मन में इस वैक्सीन को लेकर भ्रम है। ताजा मामला आया है यूपी के रामनगर स्थित सिसौड़ा गांव से, जहां कोविड-19 का टीका लगाने पहुंची स्वास्थ्य विभाग की टीम को देखकर ग्रामीण सरयू नदी में कूद गए।अधिकारियों के काफी समझाने-बुझाने के बाद महज 18 ग्रामीणों ने ही टीका लगवाया। रामनगर के उपजिलाधिकारी राजीव कुमार शुक्ला ने बताया कि तराई इलाके में बसे सिसौडा गांव में शनिवार को स्वास्थ्य विभाग की एक टीम कोविड-19 का टीका लगाने के लिए गई थी। टीम को देखकर बड़ी संख्या में ग्रामीण सरयू नदी में कूद गए।शुक्ला ने बताया कि उन्होंने मौके पर पहुंचकर नदी में खड़े ग्रामीणों को समझाया और टीके को लेकर व्याप्त भ्रांतियों को दूर करने का प्रयास किया। इसके बाद 18 ग्रामीणों ने टीका लगवाया। ग्रामीणों ने कहा कि गांव के लोगों को लगता है कि टीके में जहर भरा है। इसको लगवाने से लोग मर जाते हैं। इसी डर से वे टीका लगाने आई स्वास्थ्य विभाग की टीम को देखकर सरयू नदी में कूद गए थे।